Die wêreld in foto’s – 19 Mei 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Iranse vroue Vrydag in die stad Qum, 125 km suid van die hoofstad Tehran, besig om deel te neem aan dié land se presidensiële en munisipale verkiesings. Foto: Ebrahim Noroozi, AP Geisjas Vrydag op pad na die Sensoji-tempel tydens die Sanja-fees in Tokio, Japan. Dié fees is een van drie groot feeste in dié land. Foto: Eugene Hoshiko, AP ŉ Onwettige immigrant word Vrydag aan wal gebring deur lede van die Libiese kuswag in Guarabouli, ŉ kusdorpie oos van Tripoli, dié land se hoofstad. Foto: Hamza Turkia, Xinhua ŉ Stoomlokomotief wat dateer van 1953 in ŉ veld raapsaad naby Posewald in die noorde van Duitsland. Foto: Jens Buettner, AP Die Disney-oord in Sjanghai in China het onlangs sy 10 miljoenste besoeker verwelkom. Foto: Ren Long, Xinhua